Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 433/12/5505	Liptovský Mikuláš, 30.10.2012
EEČ : 2-39-364-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: čašník
Od 1. 4. 2012 do 30. 6. 2012 neplatil výživné na svoju maloletú dcéru XXXXX, nar. XXXXX XXXXX, hoci mal príjem z brigádnickej činnosti  a rozsudkom Okresného súdu XXXXX XXXXX zo dňa XXXXX bola schválená rodičovská dohoda a obvinený sa zaviazal platiť na maloletú Nikoletu po 100,- € mesačne, do rúk matky XXXXX, bytom XXXXX, XXXXX a tak za uvedené obdobie dlhoval na výživnom XXXXX 300,- €,
lebo zanikla trestnosť činu
Odôvodnenie:
	Poverený príslušník Obvodného oddelenia PZ v Liptovskom Mikuláši uznesením XXXXX-LM-2012 dňa XXXXX začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok uvedený vo výroku tohto uznesenia.
	Obvinený ku skutku, ktorý sa mu kladie za vinu uviedol, že je si vedomý, že matke svojej dcéry dlhuje čiastku 300,- € za mesiace apríl, máj, jún 2012. Následne výživné zaplatil v auguste 2012 vo výške 100,- €.
	XXXXX uviedla, že obvinený jej neplatil výživné od 1. 4. 2012 do 30. 6. 2012, pričom jej na výživnom dlhuje 300,- €. Obvinený dňa 10. 9. 2012 uhradil dlžné výživné a dňa 21. 9. 2012 zaslal výživné za september 2012 a výživné zaplatil aj v októbri 2012. Obvinený uhradil výživné aj v júli a v auguste 2012 a v dôsledku neplatenia výživného dcéra obvineného núdzou netrpela. 
	Z rozsudku Okresného súdu XXXXX XXXXX zo dňa 11. 1. 2012 vyplýva, že súd schválil rodičovskú dohodu a obvinený sa zaviazal platiť výživné na mal. Nikoletu vo výške 100,- € mesačne, do rúk matky.
	Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného. Obvinený tým, že výživné neplatil po dobu troch mesiacov, naplnil zákonné znaky skutkovej podstaty uvedeného trestného činu.
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 122 ods. 13 Tr. zákona ak obvinený pokračuje v konaní, pre ktoré je stíhaný aj po oznámení vznesenia obvinenia, posudzuje sa také konanie od tohto procesného úkonu ako nový skutok, to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa, alebo pokiaľ sa súd druhého stupňa neodobral na záverečnú poradu.
	Keďže je potrebné skúmať, či obvinený do dňa rozhodnutia platil výživné, čo bolo preukázané jednak jeho výpoveďou a výpoveďou svedkyne XXXXX, že zaplatil celé dlžné výživné  a neplatenie výživného nemalo na mal. dcéru Nikoletu trvalo nepriaznivé následky, bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka